|  |  |  |
| --- | --- | --- |
|  |  |  |

PÁLYÁZATI FELHÍVÁS

A Gazdaságtudományi Kar pályázatot ír ki a 2025/2026/1 félévre

**MESTERKÉPZÉSI SZAKMAI ÖSZTÖNDÍJ**

elnyerésére.

A mesterképzési szakmai ösztöndíj odaítélése a Debreceni Egyetem Hallgatói Térítési és Juttatási Szabályzatának 14. §-ban, valamint a kari kiegészítés 2. §-ban megfogalmazottak figyelembe vételével történik. Az ösztöndíj a KTB-hez benyújtott pályázat alapján egyszeri alkalommal folyósítható juttatás, összege legalább 15.000, legfeljebb 30.000 Ft/hallgató (a mindenkori keretállást figyelembe véve). Mesterképzési szakmai ösztöndíjban a mesterképzés első évfolyam első félévére beiratkozott állami ösztöndíjas, teljes idejű (nappali tagozatos) képzésben részt vevő hallgatók legfeljebb 50%-a részesülhet.

Mesterképzési szakmai ösztöndíjban az a pályázó részesülhet, aki:

* a mesterképzés első évfolyam első félévére beiratkozott (jelenleg csak a 2025/2026. tanév 1. félévében felvett hallgatók), aktív hallgatói jogviszonnyal rendelkezik, állami ösztöndíjas, teljes idejű (nappali tagozatos) képzésben vesz részt,
* a mesterképzés első félévében legalább 20 kreditet vett fel,
* a mesterképzésre felvételi jogalapot jelentő előző képzése során legalább 3.00 összesített korrigált kreditindexet ért el,
* az alapképzési oklevele legalább „jó” minősítésű.

A pályázatnak tartalmaznia kell:

* az előző tanulmányok összesített korrigált kreditindex értékét (a Debreceni Egyetemen végzett hallgatóknak ezt nem kell igazolni, csak a pályázati űrlapon feltüntetni, más intézményekben végzettektől hivatalos, az intézmény által kiállított igazolást kérünk róla),
* az alapképzési oklevél fénymásolatát,
* nyelvvizsga bizonyítvány(ok) másolatát.

A mesterképzési szakmai ösztöndíj odaítéléséről a Kari Tanulmányi Bizottság dönt.

Az elbírálás során első helyen az alapképzésben nyújtott teljesítményt (összesített korrigált kreditindex), második helyen az alapképzési oklevél minősítését, harmadik helyen a hallgató mesterképzésének első félévében felvett kreditek számát kell figyelembe venni. A pályázatok elbírálásánál előnyt jelent, ha a hallgató több, különböző nyelvekből letett nyelvvizsgával rendelkezik.

A pályázat beadási határideje: **2025. szeptember 26. (péntek) 12.00 óra**

A pályázatokat lefűzhető tasakban a TO postaládájába kérjük bedobni a Böszörményi úti Campuson a Veres Péter Kollégium portájánál, vagy postai úton elküldeni az alábbi címre: DE GTK Tanulmányi Osztály, 4002 Debrecen, Pf. 400.

2025. szeptember 16. Dr. Rákos Mónika

oktatási dékánhelyettes